stanford-oval/wikipedia huggingface dataset:
Harpymimus

| Harpymimus |
| --- | --- |

 Varhaisliitukausi Alba-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  Strutsisaurit Ornithomimosauria
Suku::  †Harpymimus  Barsbold & Perle, 1984
Laji::  okladnikovi
Kaksiosainen nimi
 † Harpymimus okladnikovi  Barsbold & Perle, 1984 
Katso myös
   Harpymimus Commonsissa 
Infobox OKNimi-testi OK: 
Harpymimus (nimen merkitys: ”harpyijan matkija”) on sukupuuttoon kuollut dinosaurussuku. Se kuului teropodeihin ja strutsisaureihin. Hirmulisko kuvattiin tieteelle vuonna 1984. Se oli mahdollisesti kaikkiruokainen.
Harpymimus eli noin 109–99 miljoonaa vuotta sitten varhaisliitukaudella. Se oli kaksi metriä pitkä, ja sen hampaat olivat pienet ja tylpät. Hirmuliskosta on löydetty kallo sekä hajanaisia jäänteitä. Löydöt on tehty Mongoliassa.
Hammarin Sähkö

Hammarin Sähkö Oy on sähköalan yritys Oulussa, vuonna 1909 perustettu liike on Suomen vanhin toiminnassa oleva sähköliike. Vuonna 1939 yritys muutettiin osakeyhtiöksi, jolloin nykyinen nimi Hammarin Sähkö Oy tuli yrityksen nimeksi.
Historia

Joulukuussa vuonna 1909 sähköinsinööri Gunnar Hammar avasi Ouluun Kansallis-Osake-Pankin taloon Kirkkokadulle sähköliikkeen, joka toimi yrityksen alkuaikoina nimellä Oulun Uusi Sähköliike. Vuonna 1920 liikkeen nimeksi muutettiin Hammarin Sähkö, joka oli käytössä osakeyhtiöksi muuttumiseen asti. Liike muutti omaan kiinteistöön Kirkkokatu 27:ään vuonna 1925, jossa se toimi 1980-luvun loppuun asti siirtyen nykyisiin tiloihin Limingantulliin. 
Yritys on ollut Hammar-suvun omistuksessa ja johdossa sen perustamisesta lähtien.
Aiheesta muualla

Yrityksen sivut
Azorín

| Azorín José Martínez Ruiz |
| --- | --- |
 Azorín eli José Martínez Ruiz 1914
Henkilötiedot
Syntynyt: 1874 Monòver, Valencia, Espanja
Kuollut: 1967 (92–93 vuotta) Madrid, Espanja
Kansalaisuus:  Espanja
Ammatti:  kirjailija, toimittaja, kriitikko
Kirjailija
Salanimi: Azorín
Äidinkieli: espanja
Tuotannon kieli: espanja
Kirjallinen suuntaus: Sukupolvi 98
Aiheesta muualla
Löydä lisää kirjailijoitaKirjallisuuden teemasivulta
Azorín, oikea nimi José Martínez Ruiz, (1874 Monòver, Valencia, Espanja – 1967 Madrid, Espanja) oli espanjalainen kirjailija, toimittaja ja kriitikko.
Azorín työhuoneessaan 1914.
Ruiz asui sisällissodan aikana Ranskassa. Hän oli herkkä ja hienostunut kirjailija, ja hänen tyylinsä on selkeää ja viimeisteltyä. Hän ei suosinut kielikuvia, joita hän piti rahvaanomaisina. Hän kuului niin sanottuun sukupolveen 98.
Suomennettu tuotanto

Perhe (ote teoksesta Lecturas españolas), antologiassa Maailmankirjallisuuden kultainen kirja: Espanjan ja Portugalin kirjallisuuden kultainen kirja, toim. Tyyni Tuulio, WSOY 1954
Aiheesta muualla

Kuvia tai muita tiedostoja aiheesta Azorín Wikimedia Commonsissa
Herman Wahrman

Herman Wahrman (16. toukokuuta 1821 Kesälahti – 9. helmikuuta 1885 Kesälahti) oli suomalainen suutarimestari ja valtiopäivämies.
Wahrmanin vanhemmat olivat vara-kruununnimismies Jaakko Wahrman ja Ulrika Siberg. Hän oli suutarinopissa ja oleskeltuaan Sortavalassa tuli Käkisalmeen 1846, harjoittaen siellä suutarin ammattia mestarina. Wahrman oli porvarissäädyssä Käkisalmen edustaja valtiopäivillä 1867.
Bharat Biotech
Aiheesta muualla

Indian Pharmaceutical Industry (englanniksi) (ibef.org)
Sector Survey: Pharmaceuticals (englanniksi) (makeinindia.com)
Belbina

Belbina (m.kreik. Βέλβινα) voi viitata seuraaviin paikkoihin antiikin Kreikassa:
Belbina, nykyinen Ágios Geórgios, Argo-Saronisiin saariin kuuluva saari
Belbina, antiikin aikainen kaupunki samannimisellä saarella
Belbina, myös Belemina tai Belmina, antiikin aikainen kaupunki Lakoniassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Belbina”, voi hakea sivunnimihaulla, laajalla sivunnimihaulla tai tekstihaulla.
Hamleys

| Hamleys |
| --- | --- |

Kotipaikka:  Regent Street, Lontoo
Toimiala:  lelut
Liikevaihto:  43 miljoonaa puntaa (2011)
Omistaja:  Reliance Brands Limited
Kotisivu:  hamleys.com
Infobox OKVirheellinen NIMI-arvo: 
Hamleys on yksi maailman suurimpia lelukauppoja. Sen päämyymälä sijaitsee Lontoossa osoitteessa 188–196 Regent Street. 2010-luvun lopulla sillä oli yhteensä 167 myymälää 18 eri maassa.
Historia

Hamleysin perusti William Hamley, joka nimesi kaupan sukunimensä mukaan. Hän perusti kaupan "Nooan arkki" Holbornin kaupunginosaan vuonna 1760. Kauppa avattiin Regent Streetille vuonna 1881 ja nimi muutettiin Hamleysiksi.
Hamleysissä on 7 kerrosta, wc:t ja kahvila. Hamleysillä on leluja vauvaikäisistä aina kouluikäisille lapsille.
Hamleys täytti 250 vuotta vuonna 2010.
2010-luvulla yritys koki monia omistajanvaihdoksia. Vuonna 2012 Hamleys myytiin ranskalaiselle lelukauppaketjulle Groupe Ludendo. Vuonna 2015 omistajaksi tuli kiinalainen C Banner International. Vuonna 2019 yrityksen osti Intian rikkaimmaksi mieheksi mainitun Mukesh Ambanin omistama Reliance Brands Limited, joka pyöritti ennestään jo 88:aa Hamleys-myymälää 29:ssä Intian kaupungissa.
Kerrokset

Hamleysin päämyymälän pinta-ala on 5017 m2 ja sen eri kerrokset on pyhitetty eri teemoille:
5. kerros – toimintaleluja ja autoja. Samassa kerroksessa myös kahvila.
4. kerros – kilpa-autoja ja leikkijunaratoja.
3. kerros – nukkeja ja barbeja.
2. kerros – leluja pienille lapsille.
1. kerros – lautapelejä ja makeiskauppa.
pohjakerros – pehmeitä leluja.
kellarikerros – Legoja, pelikortteja ja pelejä.
Aiheesta muualla

Hamleysin Internetsivut (englanniksi)
Hermippos Smyrnalainen

Hermippos Smyrnalainen (m.kreik. Ἕρμιππος ὁ Σμυρναῖος, Hermippos ho Smyrnaios, lat. Hermippus Smyrnaeus; 200-luku eaa.) oli antiikin kreikkalainen peripateettiseen koulukuntaan kuulunut filosofi. Antiikin ajan lähteet mainitsevat hänen lisänimekseen Kallimakhoslainen (ό Καλλιμάχειος), josta voidaan päätellä hänen olleen Kallimakhoksen oppilas 200-luvun eaa. puolessa välissä. Se seikka, että hän kirjoitti Khrysippoksen elämäkerran, osoittaa hänen kuitenkin toimineen enimmäkseen vuosisadan loppupuolella. Hermippos oli kotoisin Smyrnasta.
Hermippoksen teokset vaikuttavat olleen merkittäviä ja arvostettuja. Antiikin lähteet viittaavat niihin usein ja useilla eri otsikoilla, tosin niistä suurin osa vaikuttaa olleen osia hänen kirjoittamastaan laajasta elämäkerrallisesta teoksesta, johon viitataan yleensä nimellä Elämät (Bioi). Teos sisälsi monen merkittävän antiikin ajan henkilön elämäkerrat. Joukkoon kuului puhujia, runoilijoita, historioitsijoita ja filosofeja. Se sisälsi varhaisimman tunnetun Aristoteleen elämäkerran, ja samoin muun muassa seuraavien henkilöiden elämäkerrat: Pythagoras, Empedokles, Herakleitos, Demokritos, Zenon Elealainen, Sokrates, Platon, Antisthenes, Diogenes Sinopelainen, Stilpon, Epikuros, Theofrastos, Herakleides Pontoslainen, Demetrios Faleronlainen ja Khrysippos. Itse teos on kadonnut, mutta monet myöhemmät elämäkertateokset lainaavat sitä laajalti.
Käännös suomeksi
Hammarlandin linnavuori

| Hammarlandin linnavuori> Borgberget på Hammarlands Prästgård.Sijainti |
| --- | --- |
 Hammarlandin linnavuori
Koordinaatit:  60.20656°N, 19.75466°E
Valtio:  Suomi
Paikkakunta:  Hammarland
Historia
Tyyppi:  Linnavuori
Infobox OKVirheellinen NIMI-arvo: 
Hammarlandin linnavuori (ruots. Borgberget) on Ahvenanmaalla Hammarlandissa Västmyraträskin luoteisrannalla sijaitseva linnavuori.
Linnavuori

Hammarlandin linnavuori sijaitsee mäellä usean kylän välisessä metsämaastossa järven rannalla. Mäki on lähes paljas kallio, jonka länsi-, pohjois- ja itäsivuja reunustavat jyrkänteet. Eteläsivulla on matalampi jyrkänne, jota on vahvistettu noin 40 metriä pitkällä suojavarustuksella. Suojavarustuksesta on jäljellä kivivalli, joka on 3 metriä leveä ja metrin korkea. Sen alakerros on ladottu säännöllisesti. Vallin päässä ja jyrkänteen välissä sijaitsee 4 metriä leveä portti. Myös vallin länsipäässä sijaitsee kapea sisäänkäynti. Linna-alueen eteläsivustalla on useita heitinkivistä koottuja kasoja. Jyrkänteiden ja suojavarustusten rajaama alue on 150 × 150 metriä suuri ja sen pinta-ala on Matts Dreijerin mukaan 1,5 hehtaaria suuri. Linnapihan alueella on kaksi vesilammikkoa.
Linnavuorelta on esteetön näkyvyys jokaiseen ilmansuuntaan paitsi etelään. Vuorelta on suora näköyhteys ainakin viidelle mäelle, joita ovat Högberg Hellesbyssä, Vålberg Såliksessa, Botberg Lillbolstadsissa, Kasberg ja Orrdalsklint Saltvikissä.
Tutkimuksia

Vanhin säilynyt maininta linnavuoresta on Boëtius Mureniukselta vuonna 1642.
Belavežan sopimus

| Belavežan sopimus> Sopimus Itsenäisten valtioiden yhteisön perustamisesta |
| --- | --- |

Allekirjoitettu:  8. joulukuuta 1991
Allekirjoituspaikka:  Viskulin datša,Belavežan metsä, Valko-Venäjän sosialistinen neuvostotasavalta (de facto) Minsk, Valko-Venäjän sosialistinen neuvostotasavalta (de jure)
Kielet:  valkovenäjä, venäjä, ukraina
Osapuolet
Osapuolet:  Valko-Venäjä, Venäjä, Ukraina
Allekirjoittajat:  Vitold Fokin, Leonid Kravtšuk, Stanislau Šuškevitš, Vjatšaslau Kebitš, Boris Jeltsin ja Gennadi Burbulis
Belavežan sopimus (valkoven. Белавежскае пагадненне, Belavežskaje pahadnenne, ven. Беловежские соглашения, Belovežskije soglašenija, ukr. Біловезькі угоди, Bilovezki uhody) on 8. joulukuuta 1991 allekirjoitettu sopimus, jolla julistettiin Neuvostoliiton lakanneen olemasta ja perustettiin Itsenäisten valtioiden yhteisö. Sopimuksen allekirjoittivat Valko-Venäjällä Belavežan metsän kansallispuistossa sijaitsevalla Viskulin datšalla Valko-Venäjä, Venäjä ja Ukraina.
Sopimuksen täydellinen nimi on Sopimus Itsenäisten valtioiden yhteisön perustamisesta (valkoven. Пагадненне аб стварэнні Садружнасці Незалежных Дзяржаў, Pahadnenne ab stvarenni Sadružnastsi Nezaležnyh’ Dzjaržau, ven. Соглашение о создании Содружества Независимых Государств, Soglašenije o sozdanii Sodružestva Nezavisimyh Gosudarstv, ukr. Угода про створення Співдружності Незалежних Держав, Uhoda pro stvorennja Spivdružnosti Nezaležnyh’ Deržav).
Sopimuksen allekirjoittajamaat vastaavat Neuvostoliiton perustamissopimuksen vuonna 1922 allekirjoittaneita neuvostotasavaltoja lukuun ottamatta Transkaukasian SFNT:tä, joka lakkasi olemasta vuonna 1936. Sopimuksen johdannossa todetaan, että ”Sosialististen neuvostotasavaltojen liitto kansainvälisen oikeuden ja geopoliittisen todellisuuden subjektina lakkaa olemasta.”
Sopimuksen allekirjoittivat Valko-Venäjän korkeimman neuvoston puheenjohtaja Stanislau Šuškevitš ja pääministeri Vjatšaslau Kebitš, Venäjän presidentti Boris Jeltsin ja varapääministeri Gennadi Burbulis sekä Ukrainan presidentti Leonid Kravtšuk ja pääministeri Vitold Fokin.
Ukrainan ja Valko-Venäjän korkeimmat neuvostot ratifioivat sopimuksen 10. joulukuuta, Venäjän korkein neuvosto 12. joulukuuta.
Bagnères-de-Bigorre

| Bagnères-de-Bigorre |
| --- | --- |

 vaakuna
 Bagnères-de-Bigorre
 Koordinaatit: 43°03′54″N, 0°09′02″E 
Valtio:  Ranska
Alue:  Midi-Pyrénées
Departementti:  Hautes-Pyrénées
Arrondissementti:  Bagnères-de-Bigorre
Väkiluku:  8 700
 
 Kunnan kotisivut 
Infobox OKVirheellinen NIMI-arvo: 
Bagnères-de-Bigorre on kunta Lounais-Ranskassa Hautes-Pyrénées’n departementissa Midi-Pyrénées’n alueella. Se on vanha kylpyläkaupunki. Klassinen kylpylärakennus Grand Thermes on rakennettu 1800-luvulla. Muita nähtävyyksiä ovat Pyhän Vincentin kirkko (L’église Saint-Vincent) ja Jacobins’n torni (Tour des Jacobins).
Aiheesta muualla

Kuvia tai muita tiedostoja aiheesta Bagnères-de-Bigorre Wikimedia Commonsissa
Helmut Petzold

Helmut Petzold (s. 28. toukokuuta 1914) oli saksalainen jalkapallovalmentaja.
Petzold toimi urallaan muun muassa Dynamo Dresdenin, FC Carl Zeiss Jenan ja Berliner FC Dynamon valmentajana.
Heikki Rotko

Heikki Rotko heinäkuussa 2013.
Heikki Rotko (s. 19. tammikuuta 1961) on suomalainen yritysjohtaja, joka toimi mediayhtiö MTV Oy:n toimitusjohtajana 2012–2015. Hän siirtyi tehtävään varatoimitusjohtajan paikalta kesällä 2012. Rotko jätti toimitusjohtajan tehtävän toukokuussa 2015.
Koulutukseltaan Rotko on merkonomi ja MBA. Hän aloitti sähköisen viestinnän uransa kaupallisen radion parissa Radiobooking Oy:n toimitusjohtajana. Rotko oli käynnistämässä MTV3-kanavaa vuonna 1992 ja toimi MTV Oy:n myyntijohtajana vuoteen 1997 asti. Vuosina 1997–2001 Rotko oli Talentumin internetkonsultointiyhtiö Satama Interactiven toimitusjohtaja.
Rotko ja Sataman hallitus olivat syytettyinä vuonna 2000 tapahtuneeksi väitetystä pörssiyhtiön tiedotusrikoksesta, mutta syytteet hylättiin sekä ali- että hovioikeudessa. Kun omistajat vaihtoivat internet-huumassa heikentyneen yrityksen toimitusjohtajaksi Jan Sassen, Rotko palasi MTV:n palvelukseen tv-mainonnasta vastaavaksi johtajaksi. Rotko oli vuodesta 2012 vuoteen 2015 MTV:n toimitusjohtaja.
Rotko on ollut Euroopan kaupallisten tv-yhtiöiden toimialajärjestön Egtan hallituksen puheenjohtaja. Syksyllä 2015 hänet nimitettiin videotuotantoihin erikoistuneen suomalaisen Klokin hallitukseen.
Rotko on Tuntemattoman sotilaan tuottavan Elokuvaosakeyhtiö Suomi 2017 hallituksen puheenjohtaja. Elokuvan kuvaukset käynnistyvät 2016 ja elokuva saa ensi-iltansa Joulukuussa 2017 Suomen itsenäisyyden satavuotisjuhlavuotena. Tuntemattomassa sotilaassa rikottiin työaikalainsäädäntöä. Tuotannossa jätettiin maksamatta lainsäädännön mukaisia ylityökorvauksia.
Aiheesta muualla

Heikki Rotko Twitterissä
Harpyijahauta

| Harpyijahauta |
| --- | --- |
 Harpyijahauta.
Sijainti:  Ksanthoksen arkeologinen alue, Kınık, Antalya
Koordinaatit:  36°21′25″N, 29°19′5″E
Rakennustyyppi:  hauta
Valmistumisvuosi:  n. 480–470 eaa.
Tyylisuunta:  lyykialainen
 Osa Unescon maailmanperintökohdetta Ksanthos-Letoon 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Harpyijahauta, joskus myös Kyberniksen hauta, on antiikin aikainen hautamuistomerkki Ksanthoksen kaupungissa Lyykiassa Vähässä-Aasiassa, nykyisessä Turkissa. Sen veistoskoristelut ovat nykyisin British Museumissa.
Niin kutsuttu Harpyijahauta on peräisin klassisen kauden alusta noin vuodelta 480–470 eaa. Se sijaitsi lähellä Ksanthoksen teatteria. Muistomerkki on lyykialaisille haudoille tyypillinen tornihauta, jonka veistoskoristelut ovat kuitenkin kreikkalaistyyliset. Sen huippua kiersi reliefifriisi, jonka on nykyisin British Museumissa. Sen paikalla alkuperäisessä muistomerkissä on nykyisin friisin kopio.
Hautamuistomerkin varsi on kalkkikiveä ja veistokset marmoria. Friisilaattojen korkeus on noin 1,03 metriä. Muistomerkin keskeisin reliefiveistos pohjoissivulla kuvaa sotilasta, joka ojentaa kypärää parrakkaalle miehelle, mahdollisesti kuninkaalle tai jollekin jumalalle. Muistomerkki on saanut nimensä siitä, että sen sekä pohjois- että eteläsivun reunoissa esiintyy siivekkäitä naishahmoja, jotka alun perin tulkittiin harpyijoiksi. Nykyisin niiden arvellaan olevan ennemmin seireenejä, jotka kantavat kuolleiden sieluja kuvaavia hahmoja manalaan. Nämä ovat mahdollisesti sotilaan surmaamia ihmisiä. Nykyisin tulkitaan usein, että kyseessä olisi perhehauta, ja friisin istuvat hahmot ovat hautaan haudattuja vainajia, joille muut hahmot tuovat uhreja. Friisi on ollut alun perin maalattu. Sen tausta on ollut sininen, ja hahmojen vaatteissa on käytetty ainakin punaista.
Charles Fellows löysi haudan vuonna 1838. Hän siirrätti sen veistoskoristelut Lontooseen vuonna 1842.
Reliefit British Museumissa.
Pohjoissivu: sotilas ojentaa kypäräänsä parrakkaalle miehelle, sivuilla seireenit vievät sieluja.
Länsisivu, kolme tyttöä tuo uhreja, kummallakin sivulla istuvat naishahmot.
Eteläsivu: istuva hahmo ja nuorukainen, sivuilla seireenit vievät sieluja.
Aiheesta muualla

Kuvia tai muita tiedostoja aiheesta Harpyijahauta Wikimedia Commonsissa
Helmut Poppendick

Helmut Poppendick
Helmut Poppendick (6. tammikuuta 1902 – 11. tammikuuta 1994) oli saksalainen natsitohtori ja SS:n lääkintähenkilökuntaan kuulunut korkea-arvoinen sotilaslääkäri. Hänet tuomittiin Nürnbergin lääkärioikeudenkäynnissä 15 vuoden vankeuteen, mutta hän vapautui jo 1951.
Helsingør

| Helsingør |
| --- | --- |
 Kronborgin linna.
 vaakuna
 Helsingør
 Koordinaatit: 56°2′6″N, 12°36′24″E 
Valtio:   Tanska
Alue:  Pääkaupunkialue
Kunta:  Helsingørin kunta Fredensborgin kunta
Väkiluku:  46 368
 Ajankohdan 1.1.2012 mukainen väkilukutieto koskee taajamaa (tansk. by), ja sen lähteenä on Danmarks Statistik. 
Infobox OKVirheellinen NIMI-arvo: 
Helsingør on Tanskan Pääkaupunkialueella sijaitsevan Helsingørin kunnan keskustaajama. Vuoden 2012 alussa taajamassa oli 46 368 asukasta. Taajaman asukkaista 46 300 asuu Helsingørin kunnassa ja 68 Fredensborgin kunnassa.
Helsingør sijaitsee Sjællandin saaren pohjoisosassa Tanskan Ruotsin eteläisimmistä osista erottavan Juutinrauman länsirannalla, sen kapeimmalla kohdalla. Kaupungin englanninkielinen nimi on Elsinore.
Historia

Helsingørista on väitetty löydetyn mainintoja jo vuodelta 79 eaa., mutta varmuudella se mainittiin ensimmäistä kertaa kuningas Valdemar II:n aikana vuonna 1231.
Kaupungin merkittävimmät rakennukset ovat Kronborgin linna, jonne Shakespeare lienee Hamletin kuvaillut, sekä Sankt Olai Kirke, Pyhän Olavin kirkko, jonka vanhimmat osat ovat 1200-luvulta.
Kuningas Eerik Pommerilainen antoi Helsingørille laajennetut kaupunginoikeudet, ja kaupunki alkoi periä tullia Juutinrauman läpi kulkevilta laivoilta. Tullin periminen lopetettiin vuonna 1857, mikä tiesi taloudellisia vaikeuksia. Vuosina 1710–1711 rutto hävitti kolmasosan kaupungin asukkaista.
Kaupunki alkoi teollistua voimakkaasti vuodesta 1882 alkaen. Tuolloin sinne rakennettiin suurtelakka ja konetehdas. Vuodesta 1892 lähtien Helsingørin ja Ruotsin Skånessa sijaitsevan Helsingborgin välillä on toiminut säännöllinen lauttayhteys. Se oli lyhin reitti Tanskasta Skandinavian niemimaalle, kunnes Kööpenhaminan ja Malmön välille valmistui Juutinrauman silta vuonna 2000.
Aiheesta muualla

Kuvia tai muita tiedostoja aiheesta Helsingør Wikimedia Commonsissa
Helsingørin kunnan kotisivut (tanskaksi)
Herman Vilhelm Bissen

Herman Vilhelm Bissen
Herman Vilhelm Bissen (1798−1868) oli tanskalainen kuvanveistäjä. Hän meni 1824 Roomaan, jossa hän oli Bertel Thorvaldsenin oppilaana. Hän veisti kuvapatsaita klassisten esikuvien mukaan. Hän teki useita teoksia Tanskan valtion tilauksesta. Varsinaisen maineensa hän saavutti käsitellessään Slesvig-Holsteinin sodan vaikutusten perusteella oman aikansa ja kansansa aiheita, kuten Maasotilas ja Kristiansborgin linnan edustalla sijaitseva Fredrik VII:n pronssinen ratsastajapatsas. Bissenille olivat ominaisia voimakkaat viivat ja hyvä luonteenkuvaus.
Bissenin oppilaita ovat olleet suomalaiset kuvanveistäjät Walter Runeberg ja lyhyen ajan myös Johannes Takanen.
Aiheesta muualla

Kuvia tai muita tiedostoja aiheesta Herman Vilhelm Bissen Wikimedia Commonsissa
Herman Wilhelm Bissen, Kunstindeks Danmark/Weilbachs Kunstnerleksikon
Azrael (sarjakuvahahmo)

Azrael on nimitys kahdelle DC Comicsin sarjakuvissa esiintyneelle antisankarille. Hahmon loivat Denny O'Neil, Joe Quesada ja Peter Milligan ja se esiintyi ensimmäisen kerran Batman: Sword of Azrael #1 tarinassa elokuussa 1992. Molemmat iteraatiot ovat Pyhän Dumasin ritarikunnan ja/tai sen johdannaisten (eli Puhtausritarikunnan) luomia kristittyjä vartijoita ja salamurhaajia, salaisia ​​uskonnollisia järjestöjä, jotka pyrkivät palauttamaan oikeuden Gotham Cityyn uskonnollisen ääriliikkeiden avulla. Heitä kuvataan tyypillisesti supersankari Batmanin ja Batman-perheen antisankareina ja vastahakoisina liittolaisina, jotka taistelevat omien käskyjensä käyttämiä manipulaatioita vastaan, heidän elämänsä tragedioiden muovaamia väkivaltaisia ​​taipumuksia vastaan ​​ja osoittavat olevansa Batmanin luotettavia liittolaisia.
Muussa mediassa

Televisiosarjassa Gotham Azraelia, jonka nimi oli Theo Galavan esitti James Frain.
Videopeleissä

Michael Lanen versio Azraelista esiintyy peleissä Batman: Arkham City ja Batman: Arkham Knight, joissa häntä ääninäyttelee Khary Payton.
Michael Lanen versio Azraelista esiintyy pelattavana hahmona Lego Batman 2: DC Super Heroes pelissä.
Jean-Paul Valleyn versio Azraelista esiintyy pelattavana hahmona Lego Batman: The Videogame pelissä.
Bharat Ratna

Bharat Ratna -palkinto.
Bharat Ratna (hindiksi भारत रत्न, Bhārat Ratna) eli Intian jalokivi on Intian korkein siviilikunniamerkki, joka annetaan ansioituneelle korkeatasoiselle valtiomiehelle, taiteilijalle, kirjailijalle tai tiedemiehelle. Sitä on jaettu vuodesta 1954 alkaen. Vuodesta 2011 lähtien se on voitu myöntää myös urheilijalle. Se voidaan vuosittain jakaa korkeintaan kolmelle henkilölle.
Intian sisäministeriön mukaan mihinkään ei ole erikseen kirjattu, että kunniamerkkiä voidaan myöntää vain Intian kansalaisille. Tähän asti sen onkin saanut kaksi ei-intialaista, Abdul Ghaffar Khan ja Nelson Mandela, sekä Intian kansalaisuuden saanut Anjezë Gonxhe Bojaxhiu. Ainoa kirjaus on, että saaja voi olla kuka tahansa "rotuun, ammattiin, asemaan tai sukupuoleen katsomatta". Kunniamerkin saaminen ei oikeuta minkään tietyn tittelin tai arvonimen käyttöön, eikä saajille myönnetä kunniamerkin yhteydessä minkään näköistä rahallista palkintoa..
Kunniamerkkiä jaetaan vain yhdessä luokassa:
nauha
Bannio Anzino

| Bannio Anzino |
| --- | --- |
 Bannio Anzino
 Koordinaatit: 45°59′05″N, 8°08′49″E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Pierfranco Bonfadini
Pinta-ala:  
 – Maa:  39,47 km²
Korkeus:  669 (min. 502 - maks. 2 652) m
Väkiluku (2015):  475
 – Väestötiheys:  12,04 as./km²
Aikavyöhyke:  UTC+1
 – Kesäaika:  UTC+2
Postinumero:  28871
Suuntanumero(t):  0324
Infobox OKVirheellinen NIMI-arvo: 
Bannio Anzino on kunta Pohjois-Italiassa Verbano-Cusio-Ossolan maakunnassa Piemonten alueella. Bannion naapurikunnat ovat Calasca-Castiglione, Carcoforo, Ceppo Morelli, Fobello, Rimella ja Vanzone con San Carlo.
Harppuuna

harppuuna
Unaaq
Valaiden pyytämiseen tarkoitettu harppuuna
Harppuuna on keihäsmäinen väline, jota käytetään kalastuksessa tai muiden vesieläinten kuten valaiden pyynnissä. Harppuunaa käytetään myös sukelluskalastuksessa.
Yleensä harppuuna koostuu laukaisimesta (tykki tai käsiase) ja ammuksesta, joka on pitkä keihäs kiinnitettynä köyteen. Keihäänkärki on varustettu tarttumaväkäsillä, jotta saalis ei pääse irti harppuunasta. Valaanpyynnissä keihäänkärki on erityisesti muotoiltu tunkeutumaan valaan paksun rasvakerroksen lävitse ja jäämään kiinni lihaan. Kärjessä on teräviä taakse osoittavia väkäsiä, jottei harppuuna pääse irtoamaan ja näin valas voidaan vinssata laivaan.
Valaanpyynnissä voidaan käyttää maasta riippuen räjähdyskärkisiä harppuunoita.
Suomessa hylkeenpyynnissä käytettyä harppuunaa on kutsuttu hyljekuokaksi.
Sukelluskalastuksessa käytetään tyypillisesti kumiviritteistä harppuunaa. Kumiviritteinen harppuuna viritetään käsivoimin vetämällä harppuunan etuosaan kiinnitetyt kumit kiinni nuolen tyvessä olevaan loveen. Liipasimen vetäminen vapauttaa nuolen ja kumit ampuvat nuolen matkaan. Suomessa käytettävien harppuunoiden keskiputken yleisin pituus on 75 senttimetriä. Tällaisen harppuunan maksimaalinen ampumamatka nuolen kärjestä mitattuna on noin kolme metriä.